დასაბუთება : აღნიშნული სადავო ნორმები არ შეესაბამება კონსტიტუციის მუხლებს . კერძოდ , კონსტიტუციის მე -2 თავის მე -14 მუხლს , რომლითაც დადასტურებულია ყველა ადამიანის თავისუფლება და კანონის წინაშე თანასწორობა , განურჩევლად რასისა , კანის ფერისა , ერისა , სქესისა , რელიგიისა , პოლიტიკური , სხვა შეხედულებებისა და ა . შ . სადავო ნორმები არღვევს კონსტიტუციის ამ მუხლს და რამდენიმე ათეული წლების წინ არსებული პოლიტიკური შეხედულებისა და დაკავებული თანამდებობის გამო ლახავს ადამიანთა უფლებებს - თავისუფლებისა და თანასწორობისათვის . წლების წინ მე ვიყავი საქართველოს კომკავშირის ცენტრალური კომიტეტის მდივანი და შესაბამისად ცეკას ბიუროს წევრი . მეხება მე -9 მუხლის 1 პუნქტის ,, დ' ქვეპუნქტი . მნიშვნელოვანია , რომ ამ პოსტის დასაკავებლად , ზემდგომ ორგანოებში რეკომენდაცია მომცა ათეულ ათასობით ახალგაზრდამ და სხვადასხვა თაობის წარმომადგენლებმა თელავის რაიონიდან . მათგან დიდი ნაწილი იყო უპარტიო და ჩემთვის ღირსების საკითხი იყო მათი მხარდაჭერა . ჩემს კონსტიტუციურ უფლებას ლახავს სადავო ნორმა - მუხლი 9 (1) ,, გ' ქვეპუნქტიც , რადგან ახალგაზრდული ორგანიზაციიდან გადამიყვანეს თელავის რაიონში პარტიის რაიკომის მდივნად , სადაც პატიოსნად ვმუშაობდი რაიონის და მისი ხალხის პრობლემების მოსაგვარებლად . გამომდინარე იმ გარემოებიდან , რომ ყოფილი საბჭოთა კავშირის და საქართველოს სსრ - ის დროს იყო მხოლოდ ერთი კომუნისტური პარტია და ყველა სტრუქტურა იყო არა პარტიული , არამედ სახელმწიფოებრივი მართვის შემადგენელი ნაწილი , სადავო მუხლი ჩემს გარდა შეეხება უამრავ ადამიანსაც და ამიტომ საკონსტიტუციო სასამართლომ ეს უნდა გაითვალისწინოს . სადავო ნორმები არღვევენ კონსტიტუციის მე -16 მუხლს - ყველას აქვს პიროვნების თავისუფლების განვითარების უფლება და მას იცავს კანონი . ამ შემთხვევაში კანონის სახელით ხდება უზენაესი კანონის - კონსტიტუციის დარღვევა . სადავო ნორმებით სახელმწიფოებრივი მნიშვნელობის პოსტებზე მუშაობის აკრძალვა წარსულში პოლიტიკური შეხედულების გამო , დისკრიმინაციულია და იწვევს საქართველოს კონსტიტუციის 29- ე მუხლის 1 პუნქტის დარღვევას , რომლის საფუძველზე , საქართველოს მოქალაქეს უფლება აქვს დაიკავოს ნებისმიერი სახელმწიფო თანამდებობა , თუიგი აკმაყოფილებს კანონმდებლობით დადგენილ მოთხოვნებს . მოცემულ შემთხვევაში , ერთი , ,, ნაციონალური პარტიის' წევრთა მიერ , პარლამენტში ფლობდნენ რა საკონსტიტუციო უმრავლესობას , იგნორირებული იქნა სხვათა აზრი და პარლამენტში მიღებული იქნა ანტიკონსტიტუციური კანონი , რომელიც ანგარიშსწორებაა სხვა პოლიტიკური შეხედულებების მქონე პირთა მიმართ . სადავო ნორმები დისკრიმინაციულია და საქართველოს კონსტიტუციის აღნიშნულ მუხლთან ერთად არღვევს ,, ადამიანის უფლებათა' ევროპული კონვენციის მე -14 მუხლის ,, დისკრიმინაციის აკრძალვის' შესახებ დებულებას . სხვა ევროპული ქვეყნების მსგავსად , საქართველოში კონვენცია აღიარებულია კანონმდებლობის ნაწილად . საქართველოში ევროპულ კონვენციას შეუძლია წარმოშვას უფლებები და მოვალეობები ფიზიკური და იურიდიული პირებისათვის . საქართველოს ორგანული კანონის - ,, საკონსტიტუციო სასამართლოს შესახებ' 39 - ე მუხლის 1 პუნქტის ,, ა' ქვეპუნქტის საფუძველზე გისაბუთებთ , რომ მუდმივად ირღვევა ჩემი უფლებები სადავო ნორმების არსებობის გამო და მომავალში უფრო მეტად დაირღვევა , რადგან ახალ თაობას იმაზე მეტად გაუჭირდება წარსულის სამართლიანი შეფასება , ვიდრე ეს დღეს არის შესაძლებელი , რადგან უმრავლესობამ იცხოვრა საბჭოთა პერიოდში და იცის სინამდვილე . არაერთხელ წარვადგინე ჩემი დოკუმენტები სხვადასხვა კონკურსში მონაწილეობისათვის , მაგრამ ყველგან უარს მეუბნებიან კონკურსში დაშვებაზე არსებული სადავო ნორმების გამო . მე არ დამიშავებია არაფერი , სასამართლოს არ აუკრძალავს ამათუ იმ თანამდებობაზე მუშაობა , მაგრამ აღნიშნული სადავო ნორმები , იმ შემთხვევაშიც კი , როცა ამა თუიმთანამდებობის

5